Ida-Harju politseijaoskonna juht VALTER PÄRN on politseis töötanud üle 20 aasta.
#000000
„Kuigi piirkonnapolitseinik on nüüd vähem oma tööruumides, siis muretsema ei pea – politsei piirkonnast ära ei kao,“
kinnitas 1. oktoobrist loodud Ida-Harju politseijaoskonna juht VALTER PÄRN.
#000001
Kaisa Kajo elab Anija vallas Lilli külas. Ta lõpetas 2004. aastal Sisekaitseakadeemia politsei erialal cum laude. Viimased neli aastat oli Kuusalu piirkonnapolitseinik. Alates septembrist 2010, on ta töötanud Kuusalu valla konstaablina. Politseinikuna on Kaisa Kajo töötanud 2003. aastast, esialgu praktikal, 2004 oli Jõelähtme konstaabel, 2005-2006 ja 2009-2010 Anija konstaabel. Kui jäi vahepeal politseitöölt ära ja oli lapsepuhkusel, käis abipolitseinikuna Anija vallas patrullides.
Kaisa Kajo: „Anija kant pole mulle võõras. Aegviidu ja Raasiku valla inimesi tunnen vähem, aga patrullides käies olen neid piirkondi tundma õppinud.“
Uue politseireformi kohta sõnab ta, et natuke on kahju, kui patrullidesse enam ei lähe: „Minu meelest tuli patrulliskäik pigem kasuks, neid on ette tulnud nii paar kuus kuni kord nädalas. Õppis ööelu tundma, sai ringi sõites ka tööülesandeid lahendada. Edasise suhtes kujutan ette, et ikka hakatakse tulema kohaliku konstaabli jutule, olen kodule lähemal. Menetluste kaudu õpib tundma inimesi ja probleeme.“
Arukülas on piirkonnapolitseiniku käsutuses üks tööruum. Kehras on remonditud uued ruumid, seal hakkab tööle ka uus noorsoopolitseinik Kersti Kand. Aegviidu vallamajas jääb tööruum alles, ent vastuvõtte ei toimu – kui soovitakse konstaabliga kohtuda, tuleb helistada ja ta sõidab kohale.
Kaisa Kajo võtab Arukülas vallamajas vastu neljapäeviti kella 16-18, Kehras on vastuvõtt teisipäeviti kella 16-18.
#000003
Kalev Kuuspalu elab Loksa külje all Kuusalu vallas. Ta on pärit­olult kohalik elanik, Kuusalu keskkooli lõpetas 1988. aastal. Politseitööl on ta olnud alates Eesti politsei loomisest, märtsist 1991. Paikuse politseikooli lõpetas 1992. aastal.
Kuusalu piirkonnas on ta töötanud mitmel korral. Esmalt oli Kuusalu politseijaoskonna korrapidamises. Vahepeal töötas kriminaalpolitseis, aastatel 1999-2005 oli Kuusalu konstaabel. Vahepeal oli politseitöölt ära, 2008. aastast hakkas tööle Ida-Harju jaoskonna politseipatrullis, aprillist 2013 on töötanud Loksa piirkonnapolitseinikuna.
Ta arvab uue politseireformi kohta, et loodetavasti läheb olukord paremaks, viimasel ajal ta ei teadnud enam piirkonnapolitseinikuna kõigist kohapeal toime pandud kuritegudest, sest info liikus patrullist otse uurijatele.
„Kui olin viis aastat Kuusalu konstaabel, teadsin kõigest, mis vallas toimus ja tegelesin juhtumitega. Kui nüüd hiljuti küsiti Loksal, mis on saanud ühest aasta tagasi toimunud garaaživargusest, selgus, ma polnud sellest kuulnudki. Loodetavasti nüüd selline olukord muutub, info juhtumitest hakkab kohe jõudma ka piirkonnapolitseinikeni.“
Vastuvõtuajad jäävad nii Loksal kui ka Kuusalus samadeks, ka jäävad piirkonnapolitseiniku käsutusse senised tööruumid – Loksal linnavalitsuse teisel korrusel ja Kuusalus tervisekeskuse teisel korrusel.
Kalev Kuuspalu võtab Loksal vastu neljapäeviti kella 16-18, Kuusalus esmaspäeviti kella 10-12 ja kolmapäeviti kella 18-20.
#000004